钦定古今图书集成/明伦汇编/闺媛典/第115卷 > 双节庙记 揭奚斯
## 钦定古今图书集成/明伦汇编/闺媛典/第115卷 > 双节庙记 揭奚斯

皇帝元年，江浙行省言：“漳州万户府知事阚文兴死，
其君厥配王氏死，其夫邦人既为之立庙，请加褒显，
以慰邦人，以为天下后世劝。”乃下吏部定封，太常议
谥，而封阚文兴为英毅侯，王氏为贞烈夫人，庙曰双
节之庙。今右司郎中范阳张侯士弘为吏部侍郎时
所力行也。新安郑玉复持张侯命，请暴其事于丽牲
之石，谓：“阚文兴，不知何许人，王氏，金陵民家女。至元
十三年，从万户贾将军戍漳州。十七年八月望，剧贼
陈吊眼夜率众为乱，杀招讨傅全及其一家，官军死
者十八九。阚文兴战死。其配王氏，有美色，为贼所执，
逼欲污之。绐曰：‘我不幸至此，岂敢爱其身。愿收葬吾
夫，然后唯命’。贼义而许之，得其夫乱”尸中，置积薪火
之，遂自跃火中，并烧死。后十八年，府始上其事，连帅
及部使者以达行省。又九年，行省始闻于朝，下礼部
议，部请访王氏族里，旌其门闾，收恤其宗亲，仍以其
事付史馆。事下江浙求之，六年无所得，乃用漳守言，
表其故营曰“烈女之坊”，然无及文兴者。又二十有一
年，士民言之不已，以“有今日之请。”於戏！二人之死，卓
卓如此，犹历五十有四年，始获五鼎之封，双节之锡，
且必待张侯赞之。人之伏岩薮，沈下寮，砥名砺操，欲
闻于天下亦难矣。况数十年之间，有司之请，朝廷之
议，皆为王氏而止，王氏信莫及也，《阚文兴讵》，亦可少
哉？天下绾符杖节，拥万夫之众，镇千里之地者，不知
其几，一旦四方有急，天子之命未及于境，已闭阁称
疾者有矣，遂委众而逃者有矣。当是时，变起仓卒，使
阚文兴第守簿书期会之常，负妻子逾垣而避之，人
孰得议之？而蒙凶威，蹈白刃，奋不顾身，死而无悔者，
何耶？盖祸乱逼于前，忠义激于内，不暇择地而死也。
至于王氏，决死生于俄顷，不辱其身，烈丈夫有弗逮
矣。君子曰：“人皆死于危，二人独死于安。”以皆有苟免
之道而不为也。然江浙之请虽坚，中书之命虽下，微
张侯英毅必不侯，贞烈之封亦不及。而阚之死其君，
王之死其夫，亦岂欲求庙食，冀褒宠要誉于天下哉？
诚不忍弃君臣夫妇之义焉耳。傅全阖门死难，有司
之请，朝廷之议，皆不及者，武臣死事，国有常典云。其
词曰：“世道陞降，视纲与常。纲常弗紊，国乃吉昌。仡仡
阚侯，夙在戎幕。匪矛伊㦸，而簿书攸托。婉婉王姬，来
嫔于阚。夙兴夜寐，惟警戒是监。元有南土，爰镇于漳。
闽山岩岩，以海为疆。谓国既平，德威既加。弗戒弗备，
而内生糵芽。盗夜斫营，侯亦战死。王姬不辱，入火如
水。五十四”年，民请弗郤。庙有新号，而封有新爵。载念
厥初，风教未立。三纲如此，命胡不集。惟侯克齐尔家，
而妇克配尔德。生虽不融，没有遗则。民心孔怀，庙食
孔宜。式著刻辞，为臣妾之规。